Man Alayyadi


Gabatarwa
Al'ummar kasar Maroko sun kasance su na
amfani da Man alayyadi shekaru aru-aru da
suka gabata - ba wai kawai saboda maikonsa,
ko kara dandanon abinci ba, sai dai saboda
fa'idodin kiwon lafiya da yawa da Man
alayyadi ke dauke da su.

Ana samun man alayyadi daga 'ya'yan
bishiyar "Argan" a turance, kuma su 'ya'yan
wanan bishiya sun yi kama da 'ya'yan
kwakwar man ja da muke da ita a kudancin
wannan kasa ta mu. Hakanan, ana kira man
alayyadi da "Argan Oil" da turanci.

Ko da yake asalin bishiyar "Argan" ko kuma
shi man alayyadi ƙasar Maroko ne, amma a
yanzu ana amfani da man alayyadi a duk
faɗin duniya don dafa abinci iri-iri, kayan
kwalliya da kuma magani.

Saboda matukar muhimmmanci da man
alayyadi ke da shi ga lafiyar al'umma, Mujalla
ta yi dogon nazari da bincike, inda daga
karshe mu ka gano amfanin man alayyadi
guda goma sha daya (11) ga lafiyar Dan-
adam.

Amfanin Man Alayyadi

Man Alayyadi Ya Kunshi Mahimman
Sanadirai Masu Gina Jiki
Da farko Man alayyadi ya ƙunshi fatty acids
da kuma sanadarin phenolic mai yawa,
wadanda sanadarai dake kan gaba wajen
samar wa jiki koshin lafiya .
Kusan 29-36% na sanadaran fatty acid dake
kunshe cikin man alayyadi ya samuwa ne
daga linoleic acid, ko omega-6, inda ya ke
juya shi zuwa kyakyawan mai dake samar da
nau'ikan sandarai ma su gina jiki.
Oleic acid, ko da yake ba shi da
mahimmanci, yana da Kashi 43-49% na fatty
acid, amma irin wannan sanadari dake ciki
man alayyadi kuma yana da lafiya sosai.
Ana iya samun wannan snadari a cikin man
zaitun kuma, oleic acid ya shahara saboda
ingantaccen tasirin sa akan lafiyar zuciya.
Bugu da ƙari, masana na sanya man alayyadi
a cikin jerin mayukan da ake ganin sune
tushen bitamin E, wanda ake buƙata don
lafiyar fata, gashi da idanu. Wannan bitamin
kuma yana tattare da sandaran antioxidant
masu yawan gaske.

1.Man Alayyadi ya Na Kara Lafiyar Zuciya
Man Alayyadi shine tushen sanadaran oleic
acid, wanda shine kitse mai kunshe da
omega-9 fatty acid.
Hakanan ana samun Oleic acid a cikin man
alayyadi baya ga samun irin wannan sanadari
a wasu nau'ikan abinci da yawa, kamar
avocado da man zaitun, kuma galibi ana
danganta shi wannan sanadari da tasirin
wajen bai wa zuciya kariyar daga kamuwa
daga cututtuka .
Ɗaya daga cikin wani binciken da aka
gudanar ya lura cewa man alayyadi yana
kama da man zaitun a cikin ƙarfinsa don rage
haɗarin cututtukan zuciya ta hanyar bunkasa
sanadaran antioxidant a cikin jini.
A cikin wani binciken da aka gudanar dabam,
ya nuna cewa, yawanta amfani da man
alayyadi yana da alaƙa wajen rage kitsen da
ake kira "cholesterol" da turanci wanda an
sami yana haifar da matsala a jikin dan
adam, a gefe guda kuma, yawan shan man
alayyadi na kara yawa sanadaran
"antioxidants" wadanda ke bai wa jiki kariya
daga cututtuka.
A wani bincike kuma da aka gudanar dangane
da haɗarin kamuwa daga cututtukan zuciya a
cikin mutane 40 masu lafiya, waɗanda suka
yi amfani da giram 15 na man alayyadi
kowace rana tsawon kwanaki 30 sun sami
raguwar kashi 16% da 20% a cikin 100 na
kitsen kwalastaral.

Man Alayyadi Na Bada Kariyar Kamuwa Da Ciwon Suga
Wasu binciken baya-bayan nan da masana
suka gudanar ya nuna cewa, amfani da man
alayyadi na iya taimakawa wajen hana
kamuwa da ciwon suga.
Nazarin da aka gudanar ya haifar da raguwar
sugan cikin jini da kaso mai yawan gaske. An
gwada wannan bincike ne, kan wasu berayen
inda ake ciyar da su abinci mai kunshe da
suga mai yawan, sannan kuma ake ba su
man alayyadi don a gano tasirinsa wajen
hana kitsen cikin jini wanda ke haifar da
ciwon suga.
Ko dayake, a gefe guda, wasu masanan suna
da ra'ayin cewa, irin wannan sakamakon ba
lallai ba ne ya nuna cewa za a ga irin wannan
tasiri a jikin mutane. Don haka, ana buƙatar
gudanar da irin wannan binciken a jikin ɗan
adam.

Man Alayyadi Na Bada Kariyar Kamuwa Da Ciwon Daji
Man Alayyadi na iya jinkirta ko hana girma
wasu nau'ika na ƙwayoyin cutar ciwon daji
wato "Cancer".
Ɗaya daga cikin binciken da masana su ka
gudanar, sun yi amfani da sanadaran
polyphenolic da aka samar daga man
alayyadi akan kwayoyin cutar daji da ake kira
"prostate cancer" a turanci. Sakamakon da
aka samu ya hana girman kwayar cutar daji
da kashi 50% cikin 100.
Hakanan, a wani binciken, an cakuda man
alayyadi da bitamin E, sakamakon da aka
sanu ya nuna yawan mutuwar kwayar cutar
kansa ta nono da ta hanji.
Kodayake, a gefe guda wasu masanan na
ganin cewa, duk da yake wannan bincike na
farko ya bayar da sakamako mai ban
sha'awa, amma ana buƙatar ƙarin bincike don
sanin ko za a iya amfani da man alayyadi don
magance ciwon daji kwata-kwata.

Man Alayyadi Na Kara Inganta Lafiyar Fata
Man alayyadi ya shahara kwarai da gaske
wajen inganta lafiyar fata, inda ya ke rage
alamun tsufa ga fata.
Wasu bincike sun nuna cewa cin abinci na
man alayyadi na iya taimakawa wajen rage
tsufan fata ta hanyar rage yankwanewar fatar.
Hakanan yana iya tallafawa wajen gyarawa da
samarwa da lafiyayyer fata idan aka shafa
man alayyadin kai tsaye a jikin fata.
Wani nazarin ya nuna cewa, anfani da man
alayyadi ta hanyoyi biyun da aka ambata a
sama, wato ko dai ayi amfani da shi a cikin
abinci ko kuma a shafa shi kai tsaye a jikin
fata, hakan na yin tasiri don haɓaka laushi da
shekin fata .

Man Alayyadi Na Iya Magance Wasu Cututtukan Fata
Man Alayyadi ya kasance sanannen maganin
da ake amfani da shi a gida ko ta hanyar
gargajiya don magance wasu cututtukan fata
kamar kumburi, shekaru da yawa da su ka
gabata ,musamman a kasashen dake yankin
Arewacin nahiyar Afirka, inda daga nan ne
bishiyoyin "argan" da ake samun man
alayyadi ta samo asali.
Kodayake akwai takaitattun nazarce-nazarcen
kimiyya na zamani a kan hakan, amma dai an
yi amfani da man alayyadi ta hanyar gargajiya
kan wasu cututtukan fata, kuma an ga tasirin
hakan.
Duk da haka, wasun binciken da aka gudanar
a wannan zamanin ya nuna cewa man
aalayadi ya ƙunshi nau'o'in sanadaran
"antioxidant" da "anti-inflammatory",
wandanda za su iya zama dalilan da za a iya
amincewa kan ingancin man alayyadi game
da matsalolin fata.

Manazarta